Brian Asbury

Brian Keith Asbury (s. 1. lokakuuta 1986 Miami, FloridaLNB) on yhdysvaltalainen koripalloilija, pelipaikaltaan iso laitahyökkääjä tai sentteri. Asbury pelasi kauden 2012–2013 Espanjan pääsarjassa ja Eurocupissa CB Sevillan joukkueessa. Hän on pelannut urallaan myös useissa muissa maissa. Israelin pääsarjassa Asbury on pelannut kolme kautta yltäen parhaimmillaan Hapoel Eilatissa hopealle vuonna 2015. == Pelaajaura == Asbury pelasi vuodet 2005–2009 yliopistokoripalloa Miamin yliopiston joukkueessa. Asburya ei varattu NBA:han, vaan hän siirtyi ammattilaiseksi Eurooppaan. Hän pelasi Israelissa ensimmäiset kaksi ammattilaiskauttaan 2. korkeimmalla sarjatasolla yltäen jälkimmäisellä kaudella Hapoel Tel Avivissa sarjan toiseksi. Kaudeksi 2011–2012 Asbury siirtyi Elitzur Netanyan joukkueeseen Israelin pääsarjaan. Seuraavan kauden hän pelasi CB Sevillassa Espanjan pääsarjaa ja Eurocupia. EuroCupissa Asbury pelasi noin 19 minuuttia ottelua kohden kirjauttaen keskimäärin 7,7 pistettä, 2,7 levypalloa ja 1,0 riistoaBasketball- Reference.com. Espanjan-kautensa jälkeen Asbury palasi Israelin pääsarjaan, tällä kertaa Hapoel Holoniin, josta hän siirtyi yhden kauden jälkeen hetkeksi Brasiliaan ja takaisin Israelin pääsarjaan: kaudella 2014–2015 hän edusti Hapoel Eilatia, joka eteni aina loppuotteluihin saakka taipuen niissä kuitenkin Hapoel Jerusalemille 0–2-otteluvoitoin. Ensimmäisessä loppuottelussa Asbury teki 14 pistettä ja otti kuusi levypalloahttp://basket.co.il/game- zone.asp?GameID=21729⟨=en. Kauden 2015–2016 Asbury pelasi Ranskan toiseksi korkeimmalla sarjatasolla, ja kesällä 2017 Dominikaanisessa tasavallassahttp://www.eurobasket.com/Finland/news/503281/Pyrinto-adds-Asbury- to-their-roster,-ex-Mauricio-Baez. Elokuussa 2017 Asbury siirtyi Suomen pääsarjaan, Tampereen Pyrintöön.http://www.basket.fi/uutiset/kaikki_uutiset/?x122462=50552105http://pyrinto.fi/kokenut- brian-pyrintoon/ Asbury oli kauden ajan Pyrinnön avainpelaajia, ja hänen ottelukohtaiset ennätyksensä olivat 34 pistettä ja 19 levypalloa. Tupla-tuplia hän teki runkosarjassa 13 kappaletta ja pudotuspeleissä yhden lisää. Runkosarjan riistotilastossa hänen pallonriistojen keskiarvonsa oli sarjan kolmanneksi korkein. Asburyn parhaiden otteluiden voidaan nähdä ajoittuneen kauden alkupuoliskollehttps://www.aamulehti.fi/urheilu/tampereen-pyrinnon- pelaaja-arviot-tahtiloisto-jai-uupumaan-tama-kaksikko-sai-parhaat- arvosanat-200873680 . Pyrintö sijoittui runkosarjassa seitsemänneksi ja putosi pudotuspelien puolivälierissä lopulta mestaruuden vieneelle Kauhajoen Karhulle.Brian Asbury – Suomen Koripalloliitto Lokakuussa 2018 Asbury palasi Suomeen tehtyään sopimuksen Kouvoihin.https://www.basket.fi/basket/uutiset/loukkaantumisista-karsiva- kouvot-hankki-pyrinnosta-tutun-asburyn/https://kouvot.fi/kokenut-brian-asbury- kouvoihin/ Kouvot selvittivät tiensä aina finaaleihin saakka, mutta hävisivät siellä mestaruuden voittaneelle Karhubasketille otteluvoitoin 4-1. == Pelityyli ja ominaisuudet == Pyrinnön valmentaja Sami Toiviainen kuvaili elokuussa 2017 Asburyn olevan monipuolinen iso laitahyökkääjä ja korintekijä. == Saavutukset == * Israelin pääsarjan hopeaa 2015 * Suomen pääsarjan hopeaa 2019 == Lähteet == * Brian Asbury Suomen Koripalloliitto * Profiili Liga ACB * Profiili LNB * Profiili euroleague.net * Brian Asbury Europe Stats Basketball- Reference.com * Brian Asbury College Stats College Basketball at Sports- Reference.com * Profiili University of Miami Hurricanes === Viitteet === == Aiheesta muualla == * Brian Asbury Basketball Player Profile eurobasket.com Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt